Diari Oficial de la Generalitat Valenciana


Sumari del DOGV 3460, del 24-03-1999 (1999/2445)

ORDRE d'11 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes destinades al sosteniment de guarderies infantils laborals, per a l'exercici 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2445


Data del document
:   11-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * guarda de xiquets
    * suport econòmic
    * ajuda pública

ORDRE d'11 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes destinades al sosteniment de guarderies infantils laborals, per a l'exercici 1999. [1999/S2445]
  
Amb data 4 de desembre de 1998 va ser publicada en el Diari Oficial de la Generalitat Valenciana, l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen les ajudes destinades al sosteniment de guarderies infantils laborals.
  
Després de la publicació de la Llei de Pressupostos de la Generalitat Valenciana per a l'exercici 1999 (DOGV de 31 de desembre de 1998) i d'acord amb el que s'ha establit en l'article 47.II del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les mencionades ajudes i l'import global màxim que s'hi destina.
  
D'altra banda, atés que el termini de presentació de sol·licituds coincidí en gran part amb període de vacances i atesa la transcendència social que tenen les dites guarderies per a l'accés a l'ocupació de les treballadores i els treballadors que manquen de persones de la seua família que atenguen la custòdia i la cura dels seus fills, s'ha considerat convenient obrir un nou termini per a presentació d'instàncies.
  
En virtut d'això i de conformitat amb el que s'ha disposat en la disposició addicional primera de l'Ordre de 26 de novembre de 1998 de la Conselleria d'Ocupació, Indústria i Comerç
  
ORDENE
  
Article 1
  
Per a l'exercici 1999 i de conformitat amb el que s'ha establit en la Llei 11/1998, de 29 de desembre, de Pressupostos de la Generalitat per a 1999, les ajudes establides en l'Ordre de la Conselleria d'Ocupació, Indústria i Comerç de 26 de novembre de 1998, destinades al sosteniment de guarderies infantils laborals, es finançaran a càrrec de la secció, el programa, les línies i els imports globals que a continuació s'indiquen:
  
Secció 11. Programa 322.10, Foment de l'Ocupació.
  
Capítol IV. Línia 408/000/99 (codi comptable 216). Import global: 163.000.761 pessetes, finançades pel Ministeri de Treball i Afers Socials.
  
Article 2
  
S'obri un nou termini per a la presentació de sol·licituds de deu dies hàbils, comptats des de l'endemà de la publicació de la present ordre en el Diari Oficial de la Generalitat Valenciana.
  
València, 11 de març de 1999
  
El conseller d'Ocupació, Indústria i Comerç
  
DIEGO SUCH PÉREZ